120
1 Kate' wžé' zedla' bḻiža' X̱anžo Dios,
na' Ḻe' gókḻene' neda'.
2 X̱ana' Dios, beslá neda' ḻo na'gak benne' wen ḻaže' ka'
na' ḻo na'gak benne' ka' bi zej nake' ḻi ḻaže'.
3 ¿Biẕ gonn Dios ḻe'e, benne' wen laže' ka'?
¿Biẕ yeḻa' ba nez gaken chele kate' wdíe' ḻe'e ḻo da' wžía yin' benách ka'?
4 Wsaka' zi'gak yag ntóche'do' chie' ka' ḻe'e,
na' yag ka' zoa yi' ḻáwe'lgaken.
5 Da' nyáche'ḻe'e žaken chia' neda'.
Zoakza' ladjw benne' Mesek ka', na' zoa' to yo'o laže' chegak benne' Sedar ka'.
6 Schaḻe'e ba wzóa' ladjw benne' ki,
benne' ka' ẕzóagake' cheḻa'ale yeḻa' ẕga'n chawe'.
7 Neda' žak ḻaža'a gata' yeḻa' ẕga'n chawe',
san kate' ẕchaḻja' chen, ẕdíḻ-ḻengak benne' ka' neda'.