126
1 Kate' X̱anžo Dios beslé' žo'o ḻo na'gak benne' zi'to' ka',
na' begoé'e žo'o ḻo yež Sión, gókežo zoažo bichgale.
2 Naž bẕížežo, na' be ḻawžo X̱anžo Dios.
Naž wnnagak benne' zi'to' ka':
“Da' ẕente ben Dios, X̱angak benne' ka', chégake'.”
3 Da' likze, ẕenḻe'e nak da' ben X̱anžo Dios chežo žo'o.
Žak chežo yeḻa' ba nez ẕen.
4 Beslá X̱anžon' žo'o ḻo na'gak benne' zi'to' ka'.
Naž bežinžo ḻo yežlyó chežo, kan žežín nis wba'w ḻo yegw biž ka'.
5 Benne' ka' ẕbéžegake' kate' žázgake',
ḻo yeḻa' žebele chégake' yezí'gake' linne.
6 Bennen' ẕbeže' kate' zeje' zjeze' binne cháwe'do' ka',
ḻo yeḻa' žebele yežine' zedjnoé'e linne chien'.